钦定古今图书集成/明伦汇编/氏族典/第240卷 > 张仲武
## 钦定古今图书集成/明伦汇编/氏族典/第240卷 > 张仲武

按《唐书张仲武传》，“仲武，范阳人，通《左氏春秋》。会昌初，
为雄武军使。陈行泰杀史元忠，宰相李德裕计河朔
请帅，皆报下太速，故军得以安。若少须下，且有变。帝
许之，未报，果为张绛所杀，复诱其军以请，亦置未报。
是时回鹘为黠戛斯所破，乌介可汗托天德塞上，而
仲武遣其属吴仲舒入朝，请以本军击回鹘。德裕因”
问北方事，仲舒曰：“行泰、绛皆游客，人心不附。仲武，旧
将张光朝子，年五十馀，通书，习戎事，性忠义，愿归款
朝廷旧矣。”德裕曰：“即以为帅，军得无复乱乎？”答曰：“仲
武得士心，受命，必有逐绛者。”德裕入白帝曰：“行泰等
邀节，不可许。仲武求自效，用之有名，军且无辞。”乃擢
兵马留后，而诏抚王领节度。诏下，绛果为军中所逐，
即拜仲武副大使，检校工部尚书、兰陵郡公。会回鹘
特勒那颉啜拥赤心部七千帐逼渔阳，仲武使其弟
仲至与别将游奉寰等率锐兵三万破之，获马牛、橐
驼、旗纛不胜计。遣吏献状。进检校兵部尚书。始，回鹘
常有酋长，监奚、契丹以督岁贡，因诇刺中国。仲武使
裨将石公绪等厚结“二部，执谍者八百馀人杀之。”回
鹘欲入五原，掠保塞杂掳，乃先以宣门将军四十七
人诡好结欢，仲武赂其下，尽得所谋，因逗留不遣，使
失师期，回鹘人马多病死者，由是不敢犯五原塞。乌
介失势，往依康居，尽徙馀种寄黑车子部，回鹘遂衰。
名王、贵种相继降捕几千人。仲武表请立石以纪圣

书门下平章事。卒谥曰庄。